Bitka kod Vezinsa
<s>Bitka kod Vezinsa se odigrala 19. aprila 1793. na zapadu Francuske za vrijeme Vandjeskog rata između snaga francuske republikanske vlade na jednoj, i vandejskih kontrarevolucionarnih pobunjenika na drugoj strani.</s><s>Do nje je došlo mjesec dana nakon početka ustanka u Vandeji, odnosno za vrijeme ofanzive koju su vladine snage pod generalom Françoisom Leigonyerom poduzele da ga uguše.</s><s>Iako je prethodnih dana imao određenih uspjeha u borbi sa pobunjenicima, Leignoyer se na kraju našao relativno izoliran, sa oko 5000 ljudi smještenim u mjestu Vezins.</s><s>U međuvremenu su pobunjeničkim vojskama, kojima su zapovijedali Charles de Bonchamps i Maurice Gigost d'Elbée, stigla pojačanja pod zapovjedništvom mladog Henrija de La Rochejaqueleina, koji je nekoliko dana ranije kod Aubiersa bio porazio republikanski garnizon i zaplijenio preko hiljadu mušketa.</s><s>Time su pobunjenici, koji su u pravilu uživali brojčanu nadmoć nad republikancima, ali uglavnom bili naoružani kosama i drugim poljoprivrednim alatom, stekli dodatnu prednost pred Leignoyerom.</s><s>Do same borbe je došlo kada je Leignoyer uputio diviziju od oko 2000 ljudi da pokuša deblokirati manju grupu republikanskih grenadira koja se bila našla opkoljena u dvorcu Bois-Grolleau sjeverno od Choleta.</s><s>Ona je naletjela na glavninu pobunjeničkih snaga i u panici se povukla prema Saumuru.</s><s>Republikanski general Jean-François Berruyer, koji se sa svojim trupama nalazio u obližnjem Chemilléu, odbio je intervenirati i umjesto toga je poslao depešu vladi u Parizu tražeći pojačanja.</s>

<s>Literatura
 Yves Gras, La Guerre de Vendée, éditions Economica, 1994, p.34.</s>

<s>1793
Vandejski rat</s>

